作者：史达祖
词牌/韵律：醉公子

paragraphs: 神仙无皋泽。
琼裾珠佩，卷下尘陌。
秀骨依依，误向山中，得与相识。
溪岸侧。
倚高情、自锁烟翠，时点空碧。
念香襟沾恨，酥手翦愁，今后梦魂隔。
相思暗惊清吟客。
想玉照堂前、树三百。
雁翅霜轻，凤羽寒深，谁护春色。
诗鬓白。
总多因、水村携酒，烟墅留屐。
更时带、明月同来，与花为表德。